b'\n_START_ARTICLE_\n\xc5\xa0estnajsta egip\xc4\x8danska dinastija\n_START_PARAGRAPH_\n\xc5\xa0estnajsta egip\xc4\x8danska dinastija je bila dinastija faraonov, ki so 70 let (okoli 1650-1580 pr. n. \xc5\xa1t.) vladali v tebanski regiji Gornjega Egipta._NEWLINE_\xc5\xa0estnajsta dinastija se skupaj s Petnajsto in Sedemnajsto dinastijo zdru\xc5\xbeuje v skupino z imenom Drugo vmesno obdobje Egipta. V tem obdobju je bil Egipt razdeljem med faraone v Tebah in hi\xc5\xa1ke kralje Petnajste dinastije s sede\xc5\xbeem v Avarisu.\n_START_SECTION_\nIdentifikacija\n_START_PARAGRAPH_\n\xc5\xa0estnajste dinastija je opisana v dveh razli\xc4\x8dicah Manetonove Egiptiake (Zgodovina Egipta). Bolj zanesljiva  je razli\xc4\x8dica Siksta Julija Afri\xc4\x8dana, katero podpira Jurij Sinkel, da so bili dinastija  \xc2\xbbpastirskih kraljev\xc2\xab (Hiksi), Evzebij Cezarejski pa trdi, da so bili Tebanci._NEWLINE_V rekonstruiranem Torinskem seznamu kraljev se obravnavajo kot tebanski kralji, ki so ustanovili Manetonovo \xc5\xa0estnajsto dinastijo. Tak\xc5\xa1na obravnava je po mnenju nekaterih egiptologov vpra\xc5\xa1ljiva, ker so dokazi premalo prepri\xc4\x8dljivi.\n_START_SECTION_\nZgodovina\n_START_PARAGRAPH_\nV nadaljevanju vojne med \xc5\xa0estnajsto in Petnajsto dinastijo  je slednja za\xc4\x8dela osvajati mesto za mestom in ozemlje svojega ju\xc5\xbenega sovra\xc5\xbenika ter postopoma ogrozila in nazadnje osvojila same Tebe. Egiptologinja Kim Ryholt v svoji \xc5\xa1tudiji o drugem vmesnem obdobju Egipta trdi, da je Dedumoz I. v zadnjih letih vladanja zaprosil za premirje. Zgleda, da je bil eden od njegovih predhodnikov,  Nebirirav I., uspe\xc5\xa1nej\xc5\xa1i od njega in da je Gornji Egipt med njegovo vladavino do\xc5\xbeivljal obdobje miru._NEWLINE_Lakota, ki je prizadela Gornji Egipt med pozno Trinajsto in \xc5\xa0tirinajsto dinastijo, se je nadaljavala tudi med \xc5\xa0estnajsto dinastijo. Najhuj\xc5\xa1a je bila pod Neferhotepom III. in po njem.\n_START_SECTION_\nKralji\n_START_PARAGRAPH_\nZgodovinarji in egiptologi sp predlagali razli\xc4\x8dne sezname in vrstne rede vladarjev \xc5\xa0estnajste dinastije. Seznami se v grobem delijo v dve kategoriji: tisto, ki predpostavlja, da so bili vladarji \xc5\xa0estnajste dinastije vazali Hiksov, in tisto, ki trdi, da so bili neodvisni vladarji Tebanskega kraljestva. Prvo teorijo zagovarjata J\xc3\xbcrgen von Beckerath in Wolfgang Helck,   drugo pa je pred kratkim predlagala Kim Ryholt.'